Tatoeba sentences — language code: tgl
Nang mga 19:00 o 20:00 nang gabi nang ika-7 ng Nobyembre ng 2023, Martes, lakad ako papuntang gasolinahan dito sa Isla Lulu para bumili ng isang dilaw na lata ng Yerba Mate, yaong may lasang menta ng markang Guayakí. Dinala ko sa pizzeria para inumin kong may kasamang piraso ng gulaying pizzang may mga itim na olibo. Sa kahera at kusina, nag-iisa si Simar, yaong matangkad na batang Taga-Indiya. Habang ang musika sa harap ay ang Radyo Birheng may anawnser na Britaniko, sa likod sa kusina ay musikang Panjabi o Hindi mula sa ismartpon ni Simar. May dalawang Pilipinang naghuhuntahan habang naghihintay ng pizza nila. Sa telebisyong walang audio, ang labas ay isang kompetisyon sa pagsasayaw. Risqué ang mga suot. Sa ibang tema, nitong mga araw, obsesyon na ni Michael na Danes-Pranses ang mga mahiwagang ilaw-ilaw sa kapitbahayang sa kanyang isip ay ebidensiya ng ekstraterestre.
Sa madaling-araw nang ika-13 ng Nobyembre ng 2023, nagdalawang piraso ako ng pizza sa bahay dito sa Isla Lulu. Umiinom ako ng mayelong tsaang regalis na ehipsiyo. Sa labas, sa harap ng bahay ko, lumipat na ang mga Tsinong kapitbahay dahil pinagbili ang bahay. Sa madaling-araw, pinaaandar ko sa tablet ko ang tunog ng audiobook kong El Principito ni Antoine de Saint-Exupéry sa lengguwaheng Kastila para praktis. Iniisip ko ang kinabukasan: Baka hindi uniporme ang sitwasyon sa mundo. Baka may mga parteng sinakop na ng artipisyal na intelihensiya, at ang mga tao ay naging pusa at aso ng makina. Baka sa ibang parte naman ay mas primitibo pa ang ugali ng tao, at may ebolusyon pa. Hindi imposibleng sa malayong kinabukasan, post-humano, o kaya man post-biyolohiko, ang sitwasyon. Ang optimal ay simbiyosis ng makina at tao. Hindi na ako masyadong relihiyoso ngayon: Alam kong ang Budismo ay abansadong sikolohiya, at ang Animismo ay mapapaliwanag ng siyensiya. Iniisip ko pang magaling kung maaaplowd ang isip ng tao sa makina.
May mga narangha at pulang dahon sa bangketa.
May mga narangha at dilaw na dahon sa bangketa.
May mga narangha at kayumangging dahon sa bangketa.
Sa maaraw na kaunting maulap na umaga nang ika-13 ng Nobyembre ng 2023, nasa Istarbak sa Isla Lulu ako sa unang lakad, tapos nasa pizzeria sa ikalawang lakad. Maraming dilaw, narangha, at kayumangging dahon sa bangketa. Dala ko ang Kastilang librong piksiyong espekulatibo sa bolsa ko. Nasa Lungsod ng Mehiko ngayong bumibisita ang kuya ko at ang kapatid kong bunso. Narating ko na ang Cancún at Chichén Itzá sa Mehiko nang matagal na. Nag-aaral kaming lahat ng Kastila. Pagkatapos ng tanghalian kong halibut na may kanin at inuming horchata sa bahay, naglakad akong paikot-ikot sa kapitbahayang cul-de-sac na may kastilyo. Matahimik ngayon.